**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LAIKINOSios KOMISiJOS klaipėdos prekės ženklo atnaujinimo aplinkybėms nagrinėti sudarymo“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama sudaryti laikinąją komisiją susidariusiai situacijai dėl galimai netinkamo Klaipėdos prekės ženklo atnaujinimo procedūros vykdymo ištirti. Laikinajai komisijai pavedama išnagrinėti Klaipėdos prekės ženklo atnaujinimo aplinkybes (atnaujinimo paslaugos pirkimo, sutarties sudarymo, autentiškumo patvirtinimo ir kt.), nustatyti kokios institucijos laikytinos atsakingomis už galimai netinkamą šio ženklo atnaujinimo procedūros vykdymą.

1. **Projekto rengimo priežastys ir kuo remiantis parengtas sprendimo projektas.**

Projektas rengiamas atsižvelgiant į susidariusią situaciją dėl galimai netinkamo Klaipėdos prekės ženklo atnaujinimo procedūros vykdymo ir dėl to kilusį poreikį visapusiškai ir objektyviai išnagrinėti ženklo atnaujinimo aplinkybes bei gauti išvadas.

Laikinųjų (atskiriems klausimams nagrinėti) komisijų sudarymo savivaldybės tarybos sprendimu galimybė numatyta Lietuvos Respublikos vietos savivaldos įstatymo 15 straipsnio 5 ir 6 dalyje, 16 straipsnio 2 dalies 6 punkte, taip pat Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 17.3 ir 29.3 papunkčiuose.

Laikinoji komisija formuojama iš visų frakcijų atstovų laikantis proporcingumo principo.

**3. Kokių rezultatų laukiama.**

Priėmus šį sprendimą, bus išnagrinėti atsakingų institucijų veiksmai, susiję su Klaipėdos prekės ženklo atnaujinimo procedūros vykdymu, taip pat bus suformuluotos bei savivaldybės tarybai ir merui pateiktos tyrimo išvados.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA.** Teisės aktų ištraukos, 1 lapas.

Savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

5.Įstatymų nustatytais atvejais arba savivaldybės tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos.

6. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai,gyvenamųjų vietovių bendruomenių atstovai – seniūnaičiai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai),bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių.

**16 straipsnis. Savivaldybės tarybos kompetencija**

1. Savivaldybės tarybos kompetencija yra išimtinė ir paprastoji.

2. Išimtinė savivaldybės tarybos kompetencija:

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

|  |
| --- |
| PATVIRTINTA |
| Klaipėdos miesto savivaldybės |
| tarybos 2018 m. rugsėjo 28 d. |
| sprendimu Nr. T1-231 |

**Klaipėdos miesto SAVIVALDYBĖS TARYBOS veiklos**

**Reglamentas**

17.3. Taryba savo įgaliojimų laikui sudaro Administracinę komisiją, Etikos komisiją ir Antikorupcijos komisiją. Taryba gali sudaryti ir kitas nuolatines arba laikinas komisijas. Komitetų ir komisijų darbui vadovauja jų pirmininkai.

29.3. Įstatymų nustatytais atvejais arba Tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos ir visuomeninės tarybos.